LidanRubinov/Halacha-QA huggingface dataset:
שאלה: טיול משפחתי לחו"ל: לרב, אני בחורה דתייה לאומית. ב"ה זכיתי לחזור בתשובה לפני 4 שנים ולגלות את עולם התורה ואת אבא שבשמיים. כיום אני מתפללת,מברכת,שומרת שבתות וחגים,שומרת כשרות. עושה הכל כדי לשמח את הקדוש ברוך הוא ולתת לו נחת. בעז"ה אני אמורה לטוס עם משפחתי היקרה לחופשה בחו"ל. הטיסה שלנו יוצאת לפני ראש השנה בעז"ה. רציתי לדעת מה עליי לעשות שם כדי לקיים ולשמור את החג כמו שצריך גם אם זה לא יהיה בארץ. אנחנו נצא בעז"ה לטיול המשפחתי וזה טיול מאורגן.אנחנו נהיה שם שבוע ימים בעז"ה. רציתי לדעת מה עליי לעשות אם בערב שבת נצא לסיור כלשהו עם המדריך? או אם נתבקש לעבור לישון במקום אחר-האם יהיה לי מותר לעלות על האוטובוס ולנסוע איתם? אני ממש אובדת עצות ואיני יודעת מה לעשות. אני ממש אשמח לקבל תשובות בעניין. והמשך יום טוב לכולם :-)
תשובה: טיול בחו"ל איננו מצוה. יש רבנים שאוסרים בכלל יציאה לחו"ל שאינה למטרות הכרחיות. ודאי טיול בחו"ל לא מתיר פגיעה בהלכה. יש קושי בשמירת שבת (טלטול באין ערוב וכד ) ושמירת כשרות. לכן יש טיולים מיוחדים לדתיים - שם מתכננים את הטיול עם שמירת כשרות ושבת וכו  את לא ילדה קטנה - אם אין אפשרות לקיים את כל התנאים הנדרשים את צריכה לוותר על הטיול. עייני
שאלה: כשרות תבלינים: שמתי לך שבדרך כלל מתחת לכשרות של תבלינים כתוב - יש לברור לפני השימוש וכך גם באגוזים שקדים וכ ו, מרוסקים וטחונים. אם כך, לשם מה הכשרות? האם באמת צריך לברור? ואם כן כיצד??
תשובה: הכשרות מעידה: 1.שכל חומרי הגלם שיש במוצר הם כשרים 2.שאין חשש טבל 3.שאין חשש ערלה 4.שאין חשש שביעית 5.שלא טחנו סחורה מתולעת אבל גם לאחר טחינת התבלין במידה שהיו ביצי החרקים, לא כולן תמיד נטחנות. אמנם הם מתבטלים ב60 ומותר לאכול את התבלין. אבל הן יכולות להתפתח ויתכן שאחרי זמן מה, למרות שקנית תבלין נקי, תמצא את התבלין מתולע. בפרט שפעמים שהתבלין יוצא מהמפעל הרבה זמן לאחר שטחנו אותו. וגם בבית שלנו פעמים הוא יושב אצלנו במדף בבית חודשים ושנים. ולכן הם כותבים שצריך לברור לפני השימוש.
שאלה: צירי לידה בשבת: כבוד הרב אני עתידה ללדת עוד שבועיים בעז"ה וחשוב לי שאמי (בנוסף לבעלי כמובן) תהיה איתי בחדר לידה. רציתי לדעת אם אוכל להודיע לאמי (לא שומרת שבת) במידה והצירים מתחילים בשבת?
תשובה: לשאלה כזאת נתנה כבר תשובה מפורטת - שיהיה במזל טוב בעזרת ד
שאלה: שם אם בברכת כלה: לרב בשעה טוב חברתי מתחתנת. נתבקשתי להכין לה ברכת כלה. בתוך הברכה כלה יש לכתוב את שם האם. חברתי ננטשה מאמה בגיל צעיר ועל כן אין להן שום קשר כיום. כיצד עלי להזכירה בברכת הכלה? ובנוסף האם לכלה יש זכות לבקש ששם האם לא יוזכר כלל?
תשובה: ב"ה, אמא נתנה לה את הדבר הגדול ביותר שיכלה לקבל ממנה, את עצם החיים, בודאי יש לכתוב את שמה, אמא לא נוטשת את ביתה סתם, כנראה היו בעיות נוראות שגרמו לכך, אז צריך גם לרחם עליה שהגיעה למצב הזה. דני ארגמן
שאלה: ק"ש: למה בקריאת שמע כשמגיעים ל"וסרתם" מנמיכים את הקול ומ"חרה" מדברים בלחש?
תשובה: הקשיבי לפסוקים הללו (דברים יא): (טז) השמרו לכם פן יפתה לבבכם וסרתם ועבדתם אלהים אחרים והשתחויתם להם: (יז) וחרה אף ידוד בכם ועצר את השמים ולא יהיה מטר והאדמה לא תתן את יבולה ואבדתם מהרה מעל הארץ הטבה אשר ידוד נתן לכם: התוכן של הפסוקים מתאר את עם ישראל חוטא ונענש, אנחנו מתבישים על כך ומצטערים על כך - לכן אומרים זאת בקול נמוך.
שאלה: שם לתינוקת: בשעה טובה נולדה לי בת.יש מחלוקת ביני ובין בעלי כיון שכל שם שהתחברתי הו התייעץ עם 2 רבנים שכל אחד והדיעה לו שהשמות הם לא יהודיים מספיק ושצריך להוסיף שם שני. בקיצור אני מבולבלת ולא יודעת מה לעשות. אני התחברתי לשם אמה שזה פירוש: אני מתנת השם, וגם אלוהינו מלך העולם, והרב של בעלי פרש את זה לאימה פחד. נמאס לי ששוללים לי את השמות אני אוהבת שירה ובעלי לא כל כך הוא אוהב אדל ואני לא. בבקשה תנסה לעזור אני בדיעה שהתקדמנו מהשמות התנכ יים ואיך זה שהרב המליץ לו על השם אדל אם היא לא דמות מהתורה??
תשובה: שניכם טועים - גם את וגם בעלך, ושניכם צודקים! את פונה לקצה אחד לשם לא עברי (גם אם זה בראשי תיבות של מילה עברית) השם אמה - אינו עברי. אבל בעלך פונה לקצה השני של שם ביידיש:  אדל    כך נקראה ביתו של הבעש"ט - גם זה לא שם עברי. עייני מה שכותב הרב מישאל רובין על השם  אדל  אתם צריכים להפגש באמצע - שם עברי יפה וטוב. הרב רובין כתב ספר על שמות "קוראי שמו" הוא מאוד מבין בנושא, יש גם מספר טלפון שאפשר להתיעץ אתו. אני ממליץ לכם לדבר אתו בטלפון, את ובעלך יחד, כך אפשר להתקדם יחד ולהגיע להחלטה משותפת על שם. הרב מישאל רובין טלפון בבית: 02-9963068 סלולרי: 0525665810 במזל טוב!
שאלה: תולעים בפול ירוק חי: האם קיימת נגיעות של תולעים בפול ירוק חי?
תשובה: הוא בדרך כלל נקי. יש לקנות סחורה טרייה וטובה. יש לשטוף היטב. לאר מכן יש לבדוק בדיקה חזותית. יש לפתוח שלושה תרמילים ולבדוק בפנים שאין נגיעות. במידה ושלושת התרמילים נקיים אזי מותר להשתמש בלא בדיקה נוספת.
שאלה: פגיעה נפשית: מישהו הלבין את פני לפני שנים ועד היום אני חושב על זה ומצר על כך האם יש לך עצה בשבילי על פי היהדות איך להתגבר על זה
תשובה: אני חושב שההדרכה הטובה ביותר נמצאת בשולחן ערוך אורח חיים תרו (זה בהלכות ערב יום הכיפורים). יש שם מהלך מסודר: מה מוטל על הפוגע, מה מוטל על הנפגע, מה יכול הנפגע לומר לעצמו (ראה במשנה ברורה שם) וכדו. נראה לי שזה יכול לתת לך כיוון. אפשר לקרוא על כך קצת כאן: וכאן:
שאלה: צניעות בבחירת רכב: האם יש חוסר צניעות לקנות רכב יפה ומרשים? לא יקר כמו 100 אלף אבל בסביבות 70 אלף בצבע צהוב, רכב ספורט כזה.
תשובה: אדם צריך רכב - זה לצרכי תעבורה: מנוע, גלגלים, כסאות כפי הנדרש או חלל לתעבורה של חפצים. עדיף תמיד רכב יותר חדש, מטעמי בטיחות. אבל כל מה שנוגע לצבע מיוחד ולמראה יוקרתי וראוותני (רכב יפה ומרשים.) זה ודאי לא צנוע. מצאתי מאמר יפה של הרב אבינר בנושא - אני מצטט לך את חתימת הדברים: אדם ריק מאידיאלים חייב לרדוף אחרי משהו, ולכן הוא עוסק בדברים ריקניים כמו עושר, דירה, בגדים, בין אם הם מהודרים או בלוים, הכל לפי האופנה. נאמר בתורה "לא תחמוד", שואלים המפרשים, כיצד אפשר לצוות אדם שלא יחמוד, הרי הוא חומד?! אלא, הדרך היחידה להתעלות מעל החמדנות היא, להיות מוזן על ידי דברים עליונים ואידיאליים יותר, ועל ידי כך פג העניין בדברים החומריים, ולא מגיעים לחמידתם. כאשר יש פרנסה רוחנית אין צורך בדברים אלה כדי למלא חיינו תוכן. אנשים ריקים עוסקים בשטויות, אם נמלאם בתוכן חיים, ממילא ינוסו כל הצללים. עיין במאמר כולו
שאלה: פגם הברית: האם טוב יותר להעניש את עצמי כשאני עובר על פגם הברית או לצ פר את עצמי כשאני מתגבר? האם שניהם טובים?
תשובה: לעולם אל תעניש את עצמך - תשאיר את זה לקב"ה (בדורות קודמים היו גישות כאלה - אך הן לא מתאימות לימינו). ל"צ פר" את עצמך זה טוב ונכון. על כל פעם שאתה מתגבר מגיע לך פרס עידוד. פרס נוסף, גדול יותר, אחרי שעבר פרק זמן משמעותי ולא נפלת. הפרס האמיתי הוא השחרור שלנו משיעבוד ליצר, זו חרות במלוא מובן המילה!
שאלה: היכן לשים את התפילין כשטסים לחו"ל:, אני טס לחו"ל ואני רוצה לדעת איפה לשים את התפילין?
תשובה: אינני טס לחו"ל, אבל בדקתי באחד האתרים, שם כתוב: "יש לשאת את התפילין בתוך תיק היד ולא במזוודה הנשלחת לתא המטען של המטוס, בשל שכיחות הטעויות בהעברת מטען המטוס ליעדו".
שאלה: מה מברכים על ארטיק?: מה מברכים לפני אכילת ארטיק? האם הברכה שונה כשהארטיק חלבי או פרווה?
תשובה: על ארטיק - חלבי ופרווה מברכים "שהכל נהיה בדברו".
שאלה: דגים: בס ד חוט לבן בבורי שקניתי בשוק מחנה יהודה, י-ם(חנות עם הכשר) יכול להיות תולעת?
תשובה: לא ניתן לדון בזה בלי לראות את התופעה מקרוב.
שאלה: שיחה עם אישה: לכבוד הרב. לפני כמה זמן נקלעתי לוויכוח אמוני עם איזה בחור. (כל זה קרה דרך הפייסבוק) ב"ה לאט לאט אני מוכיחה לו עוד ועוד דברים - ולדעתי גם יש הצלחה! במהלך הדיון הסוער- חשבתי על זה שאולי יש בעיה בדרכיי הרי אסור לגבר להרבות שיחה עם האישה. אך כאן מדובר בשיחה אינטרנטית וערכית (שלדעתי גם עוזרת.). האם יש בעיה בדרכי? - - אם זה חשוב: אני לא חברה של אותו אדם בפייסבוק (אלא הכל בהודעות) כך שהוא לא יכול לראות תמונות והכל - -
תשובה: במציאות שאת מתארת - אם לא הופכים את זה להכרות רחבה יותר, ואם ממילא כבר יש קשר, את יכולה להמשיך את השיח לעוד פרק זמן עד שהענין יגיע למיצוי. את חייבת להיות זהירה מאוד ומודעת לאפשרות של חימום הקשר והפיכתו לקשר אישי וכו  - אלא אם כן זה בסיס לקשר שיביא לחתונה.
שאלה: כיסוי ראש: ב ה זכיתי לחזור בתשובה כבר 3 שנים וכל יום לומדת עוד ועוד דברים חדשים. אני באה מרקע לא דתי, אבל גם לא ממש חילוני מה שנקרא, שומרי מסורת ודי מכבדים את כל הדעות. וב ה הכרתי בחור, התארסנו, הוא מבית דתי. לאחר הרבה התלבטויות וקריאות על הצורך בכיסוי ומה משמעותו מבחינת ההלכה ובכלל החלטתי שאני, בע ה ובלי נדר, אלך עם כיסוי ראש אחרי החתונה. אמי היקרה שתחי עד 120 שנה עם הרבה בריאות ונחת, מאוד מתקשה לקבל את הנושא הזה. בטענה שזה ירחיק אותי ממנה ומהמשפחה בכלל, שזה מדי קיצוני, שיש כאלה שהן יותר דתיות ממני והולכות עם סרטים, או בכלל עם ראש עם שיער גלוי. השאלה שלי היא כזאת: איך ניתן להסביר את מהות כיסוי הראש לאדם שלא בא מהרקע הזה את מעלת כיסוי הראש וכמה היא חשובה. אני ממש מיואשת מהעניין הזה, ואני יודעת שאומרים שה לא נותן לאדם ניסיון שאינו יכול לעמוד בו, אבל אני מרגישה נקרעת בין הפטיש לסדן. על העזרה ויישר כוח על האתר המדהים הזה.
תשובה: ב"ה, מזל טוב! אין צורך לשכנע אחרים במה שאת עושה, גם אם מדובר בקרובי משפחה והורים, זה לא יביא את התועלת. צריך לדעת שכיסוי ראש זו הלכה גמורה, ואם ישנן מי שלא מקפידות זה לא אמור להיות טענה כלפיך, את צריכה להאמין בדרכך, מבלי להסכים לטענות ויחד עם זאת לכבד את ההורים, ביחס טוב, בעזרה בדיבור בנחת. כשיראו אותך נחושה בדעתך, אולי בהתחלה תהיה התנגדות, אבל בהמשך הם יקבלו ויכבדו את רצונך, בסופו של דבר ההורים רוצים את טובתך, אלא שחושבים אחרת, אבל אם יראו שטוב לך עם ההחלטות שלך ואת שמחה ומכבדת אזי גם הם ישמחו. העיקר לא לריב ולא לנסות לשכנע. דני ארגמן
שאלה: תבלינים באירוח: שאלתי היא לגבי מצב שבו אנו מתארחים אצל ההורים, גם אמי וגם חמותי לא שומרות את התבלינים בהקפאה, ולא בוררות או בודקות אותם (כך נראה לי). לאחרונה כשהתעוררתי לנושא החרקים בתבלינים, עלתה לי השאלה האם אפשר לאכול אצלם?
תשובה: תסתכל על התבלינים שיש להם בבית. אם הם במצב נקי אז אפשר לאכול.
שאלה: חמאת בוטנים: מהי רמת הכשרות של חמאת בוטנים skippy בהכשר ou ארה"ב ובאישור הרה"ר לישראל?
תשובה: לצערנו הרה"ר אינה מציינת על מוצר עם אישורה את רמת הכשרות. באופן כללי ההכשר המקורי (O-U) אינה נחשב כרמת מהדרין. אבל מידיעות שהגיעו אלינו נראה שמוצר זה הוא מאד לא מורכב ועומדת בסטנדרטים של כשרות גבוהה.
שאלה: מתוך שלא לשמה: האם זה לא טוב לעשות מצוות בשביל שכר,אם לא מצליחים לעשות מתוך כוונה? (אני חוזרת בתשובה כבר 4 שנים ועדיין קשה לי מכוונה אז אני עושה כדי לקבל שכר בעולם הבא) מראש
תשובה: כל דרך של קיום מצוות טובה ועדיפה מאשר לא לקיים. ח והרמב"ם היו מודעים מאוד לאפשרות שאת מתארת. דרך זו נקראת  עובד מיראה  או "שלא לשמה". על כך קבעו - אמר רב יהודה אמר רב, לעולם יעסוק אדם בתורה ובמצוות אפלו שלא לשמן, שמתוך שלא לשמן בא לשמן נזיר כג בהצלחה!
שאלה: נטילת ידיים ומדינת ישראל בברכת המזון: יש לי כמה שאלות על נטילת ידיים ועל ברכת המזון: 1. נטילת ידיים של שחרית: בבוקר אני קם מטושטש קצת וממלמל את ברכת נטילת ידיים, האם ניתן ליטול ידיים ולברך רק לאחר 10-15 דקות יחד עם שאר ברכות השחר כאשר בזמן הזה אני מתרענן, עושה מקלחת קצרה ומתלבש? 2. לאחרונה ראיתי בתפילון שכתוב שיש המוסיפים בברכת המזון 2 בקשות לפני "הרחמן הוא יטע תורתו וכו." ושם כתוב :"הרחמן הוא יברך את מדינת ישראל(ראשית צמיחת גאולתנו).הרחמן הוא יברך את חיילי צבא ההגנה לישראל העומדים על משמר ארצנו". האם זה מותר להוסיף זאת בברכת המזון? מראש :)
תשובה: א. ראוי לברך בצמוד לנטילה ובכוונה. אם אין אפשרות, הצעתך מותרת ב. מותר וראוי
שאלה: קופות צדקה: יש בביתנו שתי קופות צדקה האחת "כללית" המשמשת לפי הצורך לנזקקי האיזור בו אנו גרים,והשניה עם שם עמותה. רציתי לדעת האם מותר להעביר לפי הצורך בין הקופות. הכסף הנתרם הוא מהבית שלנו בלבד ואנו אלא שמעבירים את המוצרים והכסף מין הקופות. לאחרונה יש צורך להעביר חבילות מזון וביגוד למשפחות מהשכונה אך אין כסף בקופה הכללית,לכן חשבנו לקחת מן השניה. על התשובה ובשורות טובות.
תשובה: הקופה עם שם עמותה שייכת לעמותה - הכסף כאילו ניתן כבר לעמותה לכן אינכם יכולים להוציא משם כסף. המסקנה היא שלא כדאי להחזיק מספר קופות ולא להחזיק קופה עם שם עמותה. אלא להחזיק קופה אחת של צדקה כללית  כך תוכלו לעשות שימוש בכסף לפי שיקול דעתכם. עיינו שתי תשובות מפורטות בנושא
שאלה: ברית לילד פג: נולד לנו ילד פג בשעה טובה הוא השתחרר אתמול מבית החולים היום השמיני כמובן עבר רציתי לדעת בבקשה האם יש זמן בו אנו צריכין למול את ילדנו או שבעצם אנו יכולים לקבוע את הברית מתי שנירצה כך נוכל להתחשב בכל מיני פרמטרים אחרים כמובן שאין הכוונה לדחות את הברית יותר מידי
תשובה: עריכת ברית במקרה כזה כפופה לאישור רפואי. מהרגע שיש אישור רפואי צריך לעשות את הברית ביום, ולא בשבת וחג. לכן צריך להתיעץ עם הרופא ולקבל ממנו תחזית מתי הוא צופה אפשרות לעשית ברית. עייני בקישור: מזל טוב, תזכו לגדלו לתורה לחופה ולמעשים טובים ולהכניסו לבריתו של אברהם אבינו במהרה.
שאלה: שמיעת זמרות השרות מול גברים: האם מותר לאשה לשמוע זמרת ששרה מול גברים אם גברים? ב מראש!
תשובה: אם תוכן השיר נקי מדברים שאינם טובים- אפשר, אך הנמנע מלשמוע קדוש יאמר לו, כי כל השומע ניגון ממנגן שאינו הגון -קשה לו לעבודת הבורא (ליקוטי מוהר"ן חלק א  תורה ג). הניגון והשירה יכולים להעלות את האדם לגובהי מרומים, או להורידו חלילה וחס לשאול תחתיות. על סוד המוזיקה ניתן לעיין בספר הנפלא: יודע נגן של ד"ר דניאל שליט. בהצלחה רבה.
שאלה: ט  באב: רציתי לשאול שאלה. בין שבוע לשבועיים לפני ט באב קניתי בשמים (לא יקרים) לי ולבני המשפחה שלי. כמה ימים לפני ט באב שמעתי מאחד העובדים בחברה שלנו שתקופה מסויימת לפני ט באב לא אוכלים בשר ולא עושים דברים משמחים, ושאורך התקופה הזאת שונה בעדות השונות. אני לא ידעתי את זה, אז רציתי לשאול האם מותר לעשות שימוש בבשמים שקניתי. בכבוד רב, אילן.
תשובה: לך בודאי שמותר. היה איסור לשתות יין ולאכול בשר ולהתרחץ רחצה של תענוג בימים אלו. כמו כן לא קונים דברים חדשים בפרט כאלו שמברכים עליהם ברכת  שהחיינו. מי שקנה מותר לו להשתמש (במרבית האיסורים שאינם שבת וכשרות מי שעבר עבירה - עדיין מותר לו להשתמש בה) במקרה שלך גם היה מותר לקנות - קניה כזו אינה קניה משמחת. דוד לוי 098987548
שאלה: מיקרוגל: מיקרוגל שלא מקפידים בו על בשרי וחלבי,אך לא השתמשו בו ב-24 שעות האחרונות ולאחר כך הוכנס בו עוף להפשרה. האם (בדיעבד) ניתן לאכול את העוף?
תשובה: עיין תשובה לשאלתך
שאלה: הכל לטובה בשבילי?: הי. האמת שהשאלה היא יותר של חברה שלי.היא מרגישה שהקב"ה כל הזמן עושה לה דווקא דברים קשים וחיים מסובכים! איך מסבירים שהכל לטובה ושהקב"ה עושה אתזה רק בגלל שהוא אוהב אותה? בגלל ההרגשה הזאת של חברה שלי קשה לה והיא לא מבינה למה היא צריכה לקיים חלק מהמצוות. היא לא מבינה מה זה כבר יעזור לה בחיים. וזה ממש עצוב לי ואני רוצה לעזור לה כי אני יודעת שאם היא לא תבין.אז כשנצא מהמסגרת של האולפנא וגבולות משפחה.אז היא יכולה ח"ו לזרוק הכל. אשמח לקבל תשובה בהקדם ו :)!!
תשובה: לך חברה יקרה! סליחה ומחילה על הפער הרב בין שאלתך לתשובה. אם יש דברים שהתחדשו מאז, את מוזמנת לשאול שוב. אני מבינה מאוד את הרצון שלך לעזור לחברה שלך שנמצאת בקושי גדול, גם בחיים וגם באמונה ובמצוות. זה כל כך יפה שבתור חברה את משקיעה ומנסה למצוא דרך לעזור לה. אני גם יכולה להבין את התסכול והדאגה שלך מ"מה יקרה אם.". עם זאת, אני רוצה להרגיע אותך, שבעז"ה תמצאי דרך. וגם אם לא. לצערנו, יש גבול למה שאנחנו מסוגלים לעשות בחיים. חובתנו להתאמץ מאוד מאוד, אבל בסוף, הבחירה היא של האדם השני. ובסופו של דבר, צריך לזכור את זה. שזה לא יחליש אותך חס וחלילה להפסיק לנסות, אבל שזה יהיה ככה בתחתית המחשבה שלך. עכשיו, כשאת באה לעזור לה, את צריכה לזכור כמה דברים. ראשית, שקודם כל, קשה לה. ולא תמיד יש לה את האפשרות לשמוע באותם רגעים של קושי ש"הכל לטובה", כי מבחינתה, עכשיו קשה. זהו, לא מעניין אותה כל כך מה יהיה אחרי זה, ובטח שזה קשה לשמוע שמישהו עושה לך משהו שאתה מרגיש שהוא מאוד לא נעים לך, בגלל שהוא אוהב אותך. אמנם, זה יכול לנחם, אבל זה מאוד תלוי במצב הנפשי שבו היא נמצאת. ולכן, אם את רואה שהדיבורים של "הכל לטובה" לא ממש עוזרים לה, כנראה שכרגע, היא לא ממש יכולה לשמוע את זה. ואז, את תצטרכי לנסות לתת לה כוחות מכיוון אחר- אולי להגיד לה שלכל דבר יש סוף, והקושי לא יהיה קיים לעולם. להגיד לה שה  שם אותה בניסיון, אבל גם נותן לה את כל הכוחות לעמוד בו. אולי לחזק אותה שאת נמצאת לצידה והיא לא לבד, וגם ה  נמצא איתה גם אם היא לא מרגישה. תחזקי אותה להתפלל להרגיש שה  נמצא איתה, וכו. כל מיני דברים שנותנים כוח בתוך הקושי, לא רק מתוך הסתכלות קדימה, אלא על העכשיו. אולי תנסי להראות לה נקודות שפתאום הסתדרו, ולחזק אותה שהנה, יש דברים שכן הולכים יותר בקלות. אולי להסתכל על הדרך אחורה שהיא כבר עברה, ולהגיד לה- הנה, עברת את כל זה, זהו, שום דבר לא יעמוד בדרכך, תצליחי לעבור הכל. כמובן, חום ואהבה זה הדבר שאנשים תמיד צריכים, וחברות הם מקור מצויין לזה. היא מבחינתה צריכה גם להרגיש שאת מבינה אותה. שאת לא שופטת אותה, אלא מקבלת שקשה לה. תנסי להיות איתה בקושי, ולאט לאט לנסות להראות לה נקודות אור. לשאלתך- יש הרבה תשובות באתר בנושא- "ה או הכל לטובה", מוזמנת לקרוא: שאלה נוספת שיכולה לעניין אותך מהאתר היא "מצוות אמונה ומה שביניהם": לעניין קיום מצוות באופן כללי, אני מצרפת לך מתוך האתר מאמר "בשביל מה לקיים מצוות": את צודקת שחשוב לחזק את האמונה שלה, גם בכך שאנחנו צריכים לקיים את כל המצוות גם ברגעים שיש לנו משברים באמונה, בגלל שבסוף, אנחנו כן מאמינים שנצא מהמשבר, ובינתיים, לפחות "נשמור על עצמנו" ונמשיך לקיים מצוות, כדי שאחר כך, יהיה לנו יותר קל לקום ולהמשיך ללכת בדרך. ככה זה, ככל שמתרחקים, מרגישים (אפילו שזה לא נכון!) שזה יותר קשה לקום. אז, אולי לנסות לעודד אותה להמשיך בשביל להקל עליה אחרי זה. זה לא הטיעון הכי חזק, אני מודה, אבל אולי זה כן יעזור לה לעבור חלק מהזמן. בהצלחה יקירה! ואם את רוצה לדבר על זה, מוזמנת לפנות לקו הטלפון של 1599-5000-54 ימים א-ה בין 21:00-1:00 שנה טובה! הדס. hershko.hadas gmail.com
שאלה: כשרות: לכבוד הרב ברצוני לדעת בנוגע להלכות כשרות שמירה של הזמן בין חלב לבשר עד כה דרשתי גם מילדיי בני 9 ו-7 לשמור 6 שעות זוהי ההלכה או שבנוגע לילדים זה אחרת? מראש וקיץ בטוח ומהנה, חגית עמר
תשובה: אצל ילדים הדרישות משתנות לפי הגיל, יש להתאים את הדרישה להתפתחות של הילד. עייני לקט תשובות שפורסמו בנושא:
שאלה: ביגוד: אם מישהו מביא לי בגדים שהוא לא משתמש בהם כי הם גדולים עליו והוא עובד בשבת,לכן הכסף שבו הוא קנה את הבגדים הוא כסף שמורווח בשבת,האם מותר לי ללבוש בגדים אלו?
תשובה: לך מותר 1. את רוב כספו הוא הרויח בימות החול. 2. הבגד הקנוי הוא שינוי בכסף. אם הבגד עצמו היה נעשה בשבת - היה מקום לשאלתך. ואל תשכח לברך  שהחיינו  כאשר אתה לובשם בפעם הראשונה דוד לוי 098987548
שאלה: רוטב בשרי בתבנית חלבית: הרב. על תבנית חלבית שהיתה ללא שימוש זמן רב, ניתזה טיפת רוטב בשרי חם. התבנית עשויה חרסינה. יש לציין שאנו אשכנזים, אם יש הבדל בפסיקה. האם יש דרך להכשיר את התבנית?
תשובה: מצטער אבל אין תקנה, כלי חרס לא ניתן להכשיר.
שאלה: נישואים: האם מותר לקנות שמלת כלה שמצאתי במקרה, ומאוד אהבתי, למרות שאני לא מאורסת ולא אמורה להתחתן בזמן הקרוב? קראתי בעבר כאן באתר שחתונה היא מאורע כה משמח שקשה להרוס במזל רע. כמו כן ישנן משפחות רבות בהן שמלה שעוברת בתורשה שמורה לבת עוד מימי לידתה לפני שבכלל מצאה חתן, אך רבים אומרים שאין זה נהוג ורציתי לברר אם יש הלכה בנושא.
תשובה: ב"ה, את יכולה לקנות, אין הלכה מיוחדת איך להשיג את השמלה. דני ארגמן
שאלה: כללי: ראיתי פעם פרשנות נדמה של רש"י בנושא הפליט שבא להודיע לאברהם אבינו על חטיפת לוט שהיה כמובן עוג ושם נאמר ששרה ראתה מה הוא זומם ואמרה לו. "עד שאתה בא להוליד ממני ילדיך ונכדיך נשחטים בידי נמרוד"ביקשתי היא לדעת את המקור המדוייק של הציטוט לעיל.
תשובה: וברכת ד  אינני מכיר מדרש זה. יש במדרש (דברים רבא פמ"א) עוד תראה אלפים ורבבות יוצאים ממנו. עיי"ש שבת בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: מעשר כספים: אני סטודנטית ועובדת קצת בחודש בשכר מינימום, אני מפרישה מעשר. אני משלמת כסף כדי לקבל שיעור של רבנית כלשהי, האם אפשר לשלם מהמעשר כספים?
תשובה: וברכת ד  אפשר לשלם במעשר כספים לצורך שיעור. באופן כללי לא ברור לי שאת חייבת בהפרשת מעשר כספים (בגלל חוסר רווחיות). אבל בודאי שאפשר לתת לשיעור. שבת בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: ספירת שנים לעצים: שטלתי עצים(עצי הדר) בגינה ב-טבת ה תש"ע. במשתלה הם גדלו משק מנוקב על האדמה. נאמר לי בשתילה שהם לפחות שנתיים. מתי אוכל להתחיל לאכול מהםבדרך כל שהיא. כ"כ שטלתי רימון ואבוקדו בתמוז השנה וג"כ לגביהם נאמר שהם לפחות שנתיים גדלו על האדמה בשק מנוקב.
תשובה: א. כדי להתחשב בשנות הגידול במשתלה, צריך חורים בגודל מסויים. ושהשתילים יעמדו על אדמה. לא תמיד אפשר לסמוך על המשתלה. ב. עצי הדר שלך, בכל מקרה, גם אם לא סופרים את הזמן של המשתלה, כעת הם נטע רבעי. לפדות בלי לברך, מספק, ולאכול. ג. רימון, אבוקדו, בכל מקרה יהיו מותרים, מה שיחנוט אחרי ט"ו בשבט תשעו. אם תברר ותחשוב את הזמן במשתלה, אפשר קודם. לפי זמן הנטיעה שם. הרב אליקים לבנון www.yelm.co.il
שאלה: נדר: רציתי לשאול באשר לסוג של נדר שאמרתי, האם הוא נחשב נדר ואם כן האם אוכל להסירו. אחותי מתחתנת עוד מעט ולצערי אני והיא רבנו. ניסיתי לשוחח איתה פעמיים אך היא נמצאת ב מגדל השן ולא יורדת ממנו. הבעיה היא שאמרתי בנוכחות אימי ואישתי את המשפט הבא (בשעת כעס ) אני מודיע לכן קבל עם ועדה שאם תוך שבוע היא (אחותי) לא מביאה לי ישירות הזמנה לחתונה אני לא בא זהו נוסח די מדויק לדברי. אחותי עדיין לא מדברת איתי ואני מרגיש מושפל ללכת ולנסות שוב לדבר איתה( היא לא דתייה לצערי). אני חושש לצער את משפחתי אם אקיים את הנדר.מה אעשה?
תשובה: וברכת ד  גש בבקשה לחכם שיעשה לך התרת נדרים, ההתרה היא בפני ג  מישראל, שאחד יבקש פתח או חרטה, ואז יתירו לך את הנדר, כאשר עליך לקבל לא לנדור עוד. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: התאמת זוגיות: היי כבוד הרב אני מעוניינת לדעת האם אני והחבר שלי מתאימים לפי שם פרטי : שמי. ושמו. אשמח לקבל עזרה
תשובה: ב"ה, ככה לא מחליטים איך להתחתן, זה לא תלוי בשם ובתאריך, אלא בהתאמה השקפתית רגשית ומנטאלית, אשמח לעזור בפלפון 052-7710491 דני ארגמן
שאלה: תיקון הכללי:!!! מצטער מאוד אך אני התבלבלתי וזהו כתובת הדואר האלקטרוני שלי השאלות שלי הן האם זה נורא שלא אמרתי לפני תיקון הכללי מה שצריך לומר??? והאם צריך להגיד משהו לאחר מכן???
תשובה: לא נורא. העיקר לקרוא את עשרה פרקי תהילים אלו, כמו שכותב רבי נחמן מברסלב ע"ה (ליקוטי מהר"ן חלק א  תורה רה ) ויחד עם תורה, ותשובה - יתוקן פגם הברית של האדם.
שאלה: -אין בית דין של מעלה מענישים לפני עשרים שנה: שמי אביב אני בן 17 שמעתי מאיזה מישהו שאמר לי שעם מישהו ניפטר ואינו הגיע לגיל 20 הוא לא יכול להיות בגיהנום ובכף הסלע דברים כאלה בעולם הבא אבל הוא אמר לי שפה הקדוש ברוך יכול לישפוט אותו לדברים רעים או דברים כאלה האם זה נכון ועם כן לא הבנתי למה ו ה.
תשובה: שמעת דברים מבולבלים. רצ"ב קישור לסיכום נאות ומדויק של הענין:
שאלה: קללות: אח שלי היה אתי בבית ואז בשלב מסוים כשהוא היה רעב אמר עד שלא תכיני לי אוכל לא תכנסי לגן עדן. ועוד אמר שמתאים לי גיהנום וכל דבר שלקחתי ( כלומר אוכל ) אמר שזה גזל גניבה ושאהיה חייבת להחזיר כי אין מקום לגנבים כמוני בגן עדן ועוד כל מיני דברים דומים. מה עושים? האם זה קללה שאפשר צריך להתיר? האם צריך להתיחס לזה ברצינות ולהכין לו אוכל ולהאמין שאחרת אני לא אכנס לגן עדן ( אם זה משנה הוא מעל גיל,מצוות גיל 17)
תשובה: כמובן שאין לדברים משמעות ואת צריכה להתעלם מהם באופן מוחלט. אבל, אולי כדאי לדבר איתי שזה סגנון דיבור שלא נעים לך לשמוע. ברכה והצלחה. ירון דוראני.
שאלה: שנת אבל על אם: אימי היקרה נפטרה לפני ארבעה חודשים באופן פתאומי. ברקע המשפחתי שלנו יש בעיות בריאותיות הנוגעות בהשמנה ולכן עליי להקפיד על אורח חיים בריא. רציתי לדעת האם בכלל מותר לשמוע מוזיקה ברדיו (אני נמנעת משמיעת מוזיקה באופן יזום) בזמן הליכה ספורטיבית? שאלה נוספת - מדוע יש איסור ללכת לסרטים בשנת אבל? (מקומות עם מוזיקה זה ברור ומובן.) מראש על תשובתך.
תשובה: הנושא הזה זכה לשפע של תשובות - הנה חלק מהן: המקום ינחם אותך בתוך שאר אבלי ציון וירושלים ולא תוסיפי לדאווה עוד.
שאלה: אור החיים על איכה: במהלך קריאת מגילת איכה בתשעה באב עם מקראות גדולות של "המאור" שמתי לב שפירוש הראשון לציון על המגילה כאילו לא גמור. האם יש סיבה לכך שהרב חיים בן עטר בעל ה"אור החיים" פירש במגילת איכה רק חלק קטן מאוד (נדמה לי שבמקראות הגדולות שברשותי רק פרק אחד ואף פחות)? מראש!
תשובה: פירוש רבי חיים בן עטר לתורה הוא רחב ושלם, פירושו לנ"ך איננו כל כך רחב ואיננו שלם. יש ספרי נ"ך שנכתב להם פרוש יותר רחב: יהושע, שופטים, שמואל א - ב, ישעיהו ומשלי. יש ספרים שבכלל לא מצאנו להם פירוש: מלכים א - ב, כל הנביאים מלבד ישעיהו, הכתובים מלבד משלי. כך גם במגילות: לאסתר יש פירוש כמעט מלא. שיר השירים רק לפרקים א - ב איכה רק פרק א לקהלת ורות לא מצאנו פירוש. ניסיתי למצוא את הסיבה לפירושים הקטועים שיש לו לספרי הנ"ך אך לא מצאתי הסבר.
שאלה: ברכת המזון בחתונה: אם הבנתי נכון שאם עוזבים מקום סעודה ואין מי ש"ישמור" על השולחן אז צריך לברך שוב. 1.ולכן בחתונה שיוצאים לרקוד ואין מי שנשאר בשולחן צריך לברך ברכה אחרונה ואז שוב ברכה ראשונה? 2. אני אוכל ארוחה בביתי לבד ואישתי על הספה ליד. אחד הילדים יוצא החוצה ואני אחריו. האם זה שאישתי נשארת מספיק כדי שאוכל להמשיך לאכול בלי לברך בשנית?
תשובה: עזיבת מקום הסעודה אם מחייבת שוב ברכת המזון   נתונה במחלוקת  מרן השולחן ערוך פוסק: "חברים שהיו יושבים לאכול ויצאו לקראת חתן או לקראת כלה, אם הניחו שם מקצתן חוזרים למקומם וגומרין סעודתן ואינם צריכין לברך שנייה  ואם לא הניחו שם אדם, כשהם יוצאים צריכים ברכה למפרע, וכשהם חוזרים צריכים ברכה לכתחלה" (אורח חיים סימן קעח, ב) אולם הרמ"א חולק עליו שם: "ויש חולקים בכל מה שכתוב בסי  זה, רק סוברים ששנוי מקום אינו אלא כהיסח הדעת, ולכן אם שינה מקומו למקום אחר א"צ לברך אלא לפני מה שרוצה לאכול, אבל לא על מה שכבר אכל", לדעתו, מה שקובע הוא היסח הדעת, ולכן   אינו צריך לברך שוב. גם לפי מרן, מדובר דווקא שעוזבים את הבית, אולם בחתונה, שיוצאים לרקוד באותו אולם, אין הדבר נחשב לשינוי מקום, ולכן גם לשיטתו אין לברך שוב. בנוסף, רבים הפוסקים גם הספרדים (ע  למשל ילקוט יוסף), הפוסקים כרמ"א שאין לברך גם אם שינו את המקום. לכן, בשתי השאלות שלך התשובה, שאין צורך לברך שוב, אלא ממשיכים את הסעודה, ומברכים בסופה.
שאלה: רחיצה בחוף שרתון: חברות שלי נוסעות לחוף שרתון, ואני רוצה ליסוע עימם, אבל ראיתי שאמרו לפני כמה שנים שאמרו שאסור לרחוץ בו. האם כיום יש אפשרות להתיר? ב גדולה מראש!
תשובה: אינני מתגורר באזור, חפשתי ומצאתי באתר  הדברות  רשימת חופים נפרדים לשנת 2013 עייני בקישור
שאלה: ברכת הגומל: בשבת שהייתה אני ואמא שלי ואחותי הלכנו המדרכה ואז שמענו נביות חזקות של כלב וקפצנו לכביש. ואז אוטו בא וממש עצר לפנינו! שקפצנו לכביש עברה איזה אישה אחת ואמרה לנו להגיד ברכת הגומל. השאלה שלי היא האם להגיד? ואם עבר כמעט שבוע עוד מותר להגיד? ואני יכולה להגיד בשם אמי ואחותי גם? בבקשה תענו לי במהרה(: ו
תשובה: לא מברכים אם לא קרה משהו ממשי. את ההודיה על ההצלה תבטאו באמירת פרקי תהילים ובמתן צדקה. להלן תשובות מפורטות יותר: